A Győrteleki Kéz a Kézben Nyugdíjas Klub Idősek Farsangja rendezvényének programja

(2020. február 22, szombat)

A Győrteleki Kéz a Kézben Idősek Klubjának a Télűző, tavaszváró családi farsangolás az EFOP 1.2.9-17-2017-00101 azonosítószámú, „Nyírségi Nő-Köz-Pont létrehozása és működtetése” című projekt keretében, valamint Győrtelek Község Önkormányzata szervezésében valósult meg.

A helyben megvalósuló, több éves múltra visszatekintő farsangi rendezvényt ma már hagyományőrzőnek is mondhatnánk itt, Győrteleken.

2020. február 20–án elkezdődött a tornaterem díszítése, amit a helyi általános iskola biztosított a rendezvényünknek.





2020. február 21-én, péntek délután a töltött káposzta elkészítése zajlott, amit a Győrteleki Kéz a Kézben Nyugdíjas Klub Tagjai töltöttek a vendégeknek.



2020. február 22-én a regisztráció 8:30 órától kezdődött. A köszöntők 9:00 órakor vették kezdetüket (Végh Edit Intézményvezető Asszony, Halmi József Polgármester Úr és Jakab Melinda, a Nyírségi Család- és Karrier PONT szakmai vezetője mondta el köszöntő beszédét.) Ezt követően kimentünk a kiszebábot elégetni.





9:30 órától kezdődött az óvodások és a Kéz a Kézben Nyugdíjas Klub közös fánkdagasztása. A dagasztás után együtt formázták meg és sütötték ki a hagyományos farsangi csemegét.



Eközben 9:40 órától egyik klubtagunk, Manyi néni mesélt a gyermekeknek és a jelenlévő vendégeknek a régi idők farsangi szokásairól, hagyományairól. A gyermekek érdeklődő figyelemmel hallgatták Manyi nénit, miközben el is készültek a farsangi fánkok és csörögék.

12:00 órától folyamatosan zajlott a nyugdíjas klubok és a meghívott vendégek fogadása. 13:00 órakor kezdetét vehette a farsangi mulatság. Közel 300 fő fogadta el meghívásunkat.

Az Idősek Farsangján 12 klub vett részt, akik előadásukkal színesítették a rendezvényt, illetve szórakoztatták a közönségeket.

* Beregsurányi Kossuth Lajos Nyugdíjas Klub és vezetője, Vass Pál Sándorné
* Mátészalka Napsugár Egyesület és vezetője, Dávid Ilona
* Tyukodi Rezeda Nyugdíjas Klub és vezetője, Juhász Jánosné
* Nyírcsaholyi Nyugdíjas Klub és vezetője, Nagy Lívia
* Papos Hóvirág Nyugdíjas Klub és vezetője, Recsány Györgyné
* Ököritófülpös Idősek Klubja és vezetője, Rozsi Lajosné
* Csenger Őszülő Fények Nyugdíjas Klub és vezetője, Pintye Ferencné
* Géberjéni Református Egyházközösség és vezetője, Szemánné Kozma Krisztina
* Kántorjánosi Nefelejcs Hagyományőrző Klub és vezetője, Szikszai Józsefné
* Géberjéni Ezüstfény Nyugdíjas Klubot és vezetője, Kozma Miklós
* Tunyogmatolcs Reménység Nyugdíjas Klub és vezetője, Mikes Miklósné

A rendezvényt aKéz a Kézben Nyugdíjas Klub tagjai nyitották meg, a Nyugdíjasok Himnuszát énekelték el, eközben mindenki felállva tisztelgett.



A köszöntők 13:05 órakor vették kezdetüket. Végh Edit Intézményvezető Asszony, Halmi József Polgármester Úr, Kovács Sándor Országgyűlési Képviselő és Jakab Melinda, a Nyírségi Család- és Karrier PONT szakmai vezetője mondta el köszöntő beszédét.





Ezután a Győrteleki Napsugár Óvoda műsora következett.





Az óvodások után a Kéz a Kézben Nyugdíjas Klub lépett a színpadra.



**Ezután Poór Péter és Rózsás Viktória előadóművészek műsorát láthattuk.**



A Szatmári Kistérségi Családsegítő és Gyermekjóléti Szolgálat munkatársai egy, az 1970-es évek diszkóvilágát megidéző tánccal kedveskedtek a közönségnek.



Ezután a Mátészalkai Napsugár Egyesület előadása következett.



A Nyírcsaholyi Nyugdíjas Klub műsorában egy összeszokott csoportot láthattunk.



Ezután a Paposi Hóvirág Nyugdíjas Klub produkciója következett.



A Paposiakat a Tyukodi Rezeda Nyugdíjas Klub tagjai váltották a színpadon.



Ezután az Ököritófülpösi Idősek Klubjának műsora következett.



A Géberjéni Ezüstfény Nyugdíjas Klub egy verssel kedveskedett a közönségnek.

Ezután a Kántorjánosi Nefelejcs Hagyományőrző produkciója következett.

A Géberjéni Református Egyházközösség műsorával zárultak a nyugdíjas klubok előadásai.



A klubok után következtek a **Szatmári Polgi Band** tagjai, a „Hakni van, Muter” című produkciójuk az este egyik fénypontjának tekinthető.

A Szatmári Polgi Band tagjai:

Halmi József (Győrtelek)

Magyar Csabáné (Nyírcsaholy)

Máténé Vincze Andrea

Kovács Csaba (Fülpösdaróc)

Illés Béla (Papos)

Karácsony Sándor (Ura)



Debreczeni Zoltán szolgáltatta az élő zenét, húzta a talpalávalót.



A színvonalas előadások, produkciók után a vacsora következett, amely keretein belül töltött káposzta és fánk került felszolgálásra.



A vacsora után tombolasorsolás következett. Értékes felajánlások érkeztek, a kedves és figyelmes gesztust a helyi vállalkozóknak és a klub tagjainak köszönhettük.



A tombolasorsolás után kötetlen zenés szórakozás következett, a talpalávalót az este végéig Debreceni Zoltán szolgáltatta.